આ તો માત્ર ‘ચખણી’ છે. બાકી આ અને આવા કેટલાય યાદગાર કિસ્સાઓ સંજય છેલના ‘મુઠ્ઠી ઉંચેરો માણસ : કાન્તિ મડિયા’માં આપણને વાંચવા મળે. ગુજરાતી રંગમંચના દિગ્ગજ નામો–પ્રવિણ જોશી, પરેશ રાવલ, અરવિંદ જોશી, કમલેશ દરૂ, દર્શન જરીવાલા, મીનળ પટેલ, સનત વ્યાસ, છેલ વાયડા, પરેશ દરૂ, કૃતિકા દેસાઈ, વિષ્ણુકુમાર વ્યાસ, સુરેશ રાજડા, શરદ વ્યાસ, સુજાતા મહેતા, તરલા જોશી, રાગિણી, દિપક ઘીવાલા, મુકેશ રાવલ (હવે તો સ્વર્ગસ્થ). આ બધા કલાકારોએ મળીને આ પુસ્તકમાં કાન્તિ મડિયા સાથેનાં પોતાનાં સ્મરણો તાજાં કર્યાં છે.